བསྒྲགས་པ་གླིང་གྲགས་ལེའུ་དང་པོ་ཆགས་པའི་ཡུལ་གྱི་གནས་ལུགས་བསྟན་པ་ཞེས་པ་ལས།འཛམ་བུ་གླིང་འདི་ན།ཡུལ་ཆེན་བཅོ་བརྒྱད་ཡོད།ཡུལ་ཕྲན་དགུ་བཅུ་རྩ་དགུ་ཡོད།མཐའ་འཁོབ་སྟོང་དང་ལྔ་བརྒྱ་ཡོད།ཡུལ་ཆེན་བཅོ་བརྒྱད་ནི།ཤར་ན་རྒྱ་ནག་དང་ཁྲི་དུན།བྱང་ན་གེ་སར་དང་ཧོར་ཡུལ་གཉིས།ནུབ་ན་སྟག་སྡེ་དང་གཟིག་འཕེན་གཉིས།ལྷོ་ན་རྒྱ་གར་དང་ཁ་ཆེ།དབུས་གངས་ཀྱི་ར་བ་ཅན་དང་དགུའོ།ཤར་རྒྱ་ནག་གི་མཐའ་ན་རྒྱལ་མོ་ཁྱི་ཁྱོད་ཅན་དང་ཐོ་གར་གཉིས།བྱང་ཧོར་གྱི་མཐའ་ན་སོག་པོ་དང་སྦལ་ཁ་གཉིས།ནུབ་སྟག་གཟིག་གི་མཐའ་ན་ཀོའུ་ལི་དང་ཕུ་ན་གཉིས།ལྷོ་རྒྱ་གར་གྱི་མཐའ་ན་ཏ་ཡུལ་དང་ཧུ་ན་གཉིས།དབུས་ན་གསེར་ཟངས་མུ་ཏིག་གིས་གནམ་ཡོལ་དང་དགུའོ།ཞེས་གསུངས།